Sopimusehtojen mukaisesti Helenillä on myös oikeus veloittaa asiakkaalta lisäliittymismaksu, mikäli sopimusvesivirtaa perustellusta syystä (kuten kulutuskäyttäytymisen perusteella) suurennetaan. Lisäliittymismaksu lasketaan niin, että uutta sopimusvesivirtaa vastaavasta liittymismaksusta vähennetään aiemmin maksamanne liittymismaksu, joten maksettavaksi jää näiden erotus. Liittymismaksu on lupamaksu, jolla asiakas saa sovitun sopimusvesivirran käyttöönsä. Lisäliittymismaksu on tasapuolinen niitä asiakkaita kohtaan, jotka ovat jo liittymishetkellä valinneet sopivan kokoisen liittymän. Tätä kertamaksua ei palauteta lämmöntarpeen pienentyessä, koska liittymismaksu on mitoitettu asiakkuuden aikaiseen maksimitarpeeseen.